Ek het as kind basies IN 'n rollermeule groot geword. Ons het ons hande onder die rollers gehou en die warm mieliemeel wat daaruit geval het opgevang en huistoe geneem….vir VARS mieliepap. In daardie jare is ongeveer 4% van die mieliepit se semeldop verwyder en die res van die mielie is net so gemaal. Daarom was daar klein swart stukkies in die mieliemeel want dit was die kiem van die pit. Die groot meulens het toe begin om die kern van die mieliepit uit te druk om van mieliekiem-olie 'n reeks peperduur produkte te maak, en al wat oorgebly het was die stysel. 'n Groot gedeelte van die bevolking se daaglikse diëet het uit mieliepap bestaan, en hulle het later simptome van 'n lewersiekte getoon omdat hulle NET die stysel van die mieliepit geëet het. Die regering het ingegryp en wetgewing ingebring wat daardie meulens verplig het om B-groep vitamines by te voeg (u sal lees op 'n sak hedendaagse mieliemeel is dit "verryk" met riboflavien, ens.) om daardie lewer afwyking te voorkom. Die pap-eters was baie beïndruk met die suiwer WIT mieliemeel, wat so vinnig gaar word EN dan nog boon-op "vitamien verryk" is. Maar eintlik het hulle net die "afval" gekry van die mielie nadat die vesel verwyder is en die kern uitgedruk is…..saam met 'n klomp kunsmatige vitamine. As jy mieliemeel kan kry wat gemaal is van die hele mieliepit….het jy geen "vitamien verryking" nodig nie….en dit smaak baie beter is vandag se "plastic" pap wat op ons rakke beskikbaar is. Ek sê maar net….
Johann, jy slaan die spyker op die kop. Ek het 'n broertjie dood (figuurlik gesproke, natuurlik) aan hierdie "organiese" propaganda. Die smaak gaan alles oor die kiem (embrio) van die pit wat verwyder is. Saam met die kiem is die meeste proteïne ook verwyder uit winkelrak meel.